Държавен вестник, бр. 67, 2013 г., стр. 9

БРОЙ  67	
Д Ъ Р Ж А В Е Н  В Е С Т Н И К 	
СТР.  9  
Г л а в а  т р е т а
СЪДЕБНИ ПОМОЩНИЦИ
Чл. 16. (1) Във ВАС се назначават съдебни 
помощници.
(2) Съдебните помощници са съдебни 
служители с юридическо образование, които 
подпомагат съдиите в тяхната работа.
(3) За съдебен помощник се назначава лице, 
което отговаря на изискванията по чл. 162 ЗСВ 
и е издържало конкурс за съдебен служител.
(4) Председателят на ВАС, подпомаган от 
своите заместници, разпределя съдебните 
помощници по колегии и отделения.
Чл. 17. Съдебният помощник:
1. извършва проверка по редовността и 
допустимостта на жалбите, протестите и мол­
бите за отмяна, като подпомага образуването 
на делата, следи за спазване на законоуста­
новените срокове, на законовите изисквания 
относно съдържанието и основанието им, на 
изискванията за легитимация на страните;
2. изготвя проекти на съдебни актове;
3. подпомага разпределението на входящите 
преписки и на административните дела между 
двете колегии;
4. проучва правната доктрина по конкрет­
ните въпроси на административното право 
и процес;
5. проучва, анализира и обобщава практи­
ката на ВАС по различни въпроси на адми­
нистративното право и процес;
6. изготвя проекти на отговори по постъ­
пили в съда писма и сигнали, за които се 
изискват специални правни знания;
7. подпомага съответния административен 
ръководител при водене на международната 
кореспонденция;
8. дава мнения по дела, изготвя доклади 
и становища по правни въпроси;
9. изучава европейското и чуждестран­
ното законодателство и съдебната практика 
на съда в Люксембург; изготвя запитвания 
и искания за преюдициални становища по 
прилагане на европейската съдебна практи­
ка по административни дела; извършва при 
необходимост сравнително-правен анализ по 
въпросите на българското и европейското 
административно право;
10. подпомага заместниците на председа­
теля и главния секретар при подготовката 
и изготвянето на проектни предложения по 
програми на Европейския съюз, предвидени 
за укрепване на съдебната власт в Република 
България;
11. изпълнява и други задачи, възложени от 
председателя на съда, неговите заместници, 
председателите на отделения и съдиите.
Чл. 18. (1) Съдебните помощници са длъж­
ни да пазят като служебна тайна сведенията, 
които са им станали известни в кръга на 
службата и засягат интересите на граждани­
те, юридическите лица, административните 
органи и държавата.
(2) Във връзка със служебната си дей­
ност съдебните помощници нямат право да 
дават правни съвети и мнения на страните, 
на процесуалните им представители или на 
трети лица.
(3) При изпълнение на служебните си 
задължения в съда и в обществения живот 
съдебните помощници трябва да имат пове­
дение, съобразено с професионалната етика, 
като не допускат уронване престижа на съ­
дебната власт.
(4) Съдебните помощници задължително 
се застраховат срещу злополука за сметка на 
бюджета на съдебната власт.
Чл. 19. Съдебните помощници получават 
основно месечно възнаграждение в размер 
до 90 на сто от основното възнаграждение за 
най-ниската съдийска длъжност.
Чл. 20. За неуредените в тази глава въ­
проси се прилагат разпоредбите на Закона 
за съдебната власт (ЗСВ), Вътрешни правила 
за работа на отдел „Съдебни помощници“ и 
Кодекса на труда, уреждащи правния статут 
на съдебните служители, доколкото тези 
разпоредби са съвместими с функциите на 
съдебния помощник.
Г л а в а  ч е т в ъ р т а
ОТДЕЛ „СИГУРНОСТ“ 
Чл. 21. (1) Отдел „Сигурност“ във ВАС 
осъществява дейностите по контрола на 
пропускателния режим в съда, обособените 
зони за сигурност, техническото състояние на 
системите за сигурност, защитата и съхраня­
ването на делата и документите, съдържащи 
класифицирана информация, спазването на 
условията и реда за предоставяне на достъп 
до тях, както и дейностите, свързани с от­
бранително-мобилизационната подготовка, и 
действията при кризисни ситуации.
(2) За началник на отдел „Сигурност“ се 
назначава лице, което е български гражданин, 
има завършено висше образование с образо­
вателно-квалификационна степен „магистър“, 
с не по-малко от 8 години трудов стаж по 
специалността и професионален опит, което 
да не е осъждано на лишаване от свобода за 
умишлено престъпление от общ характер, неза­
висимо дали е реабилитирано, и да притежава 
необходимите професионални и нравствени 
качества. Началникът на отдел „Сигурност“ е 
пряко подчинен на председателя и заместник 
председателите на ВАС. Щатното обособява­
не и структурата на отдела се определят от 
председателя на ВАС.
(3) Отдел „Сигурност“ включва:
1. сектор „Класифицирана информация“;
2. сектор „Отбранително-мобилизационна 
подготовка“.